[pic] | EUROOPA KOMISJON |

Brüssel 26.11.2010

KOM(2010) 750 lõplik

2011. AASTA ÜLDEELARVE PROJEKT

TULUDE JA KULUDE EELARVESTUS EELARVEJAGUDE KAUPA

2011. AASTA ÜLDEELARVE PROJEKT

TULUDE JA KULUDE EELARVESTUS EELARVEJAGUDE KAUPA

Võttes arvesse:

- Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a,

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] eelkõige selle artiklit 37,

- komisjoni poolt 15. juunil 2010 esitatud esialgset Euroopa Liidu 2011. aasta üldeelarve projekti[2],

- kirjaliku muutmisettepaneku nr 1/2011 projekti[3],

- kirjaliku muutmisettepaneku nr 2/2011 projekti[4],

- kirjaliku muutmisettepaneku nr 3/2011 projekti[5],

- nõukogu 12. augustil 2010 vastu võetud seisukohta Euroopa Liidu 2011. aasta üldeelarve algse projekti kohta,

- Euroopa Parlamendi 20. oktoobril 2010 vastu võetud muudatusettepanekuid nõukogu seisukoha kohta, mis käsitleb Euroopa Liidu 2011. aasta üldeelarve algset projekti,

esitab Euroopa Komisjon eelarvepädevatele institutsioonidele 2011. aasta üldeelarve projekti.

SISUKORD

1. Sissejuhatus 4

2. 2011. aasta eelarveprojekt mitmeaastases finantsraamistikus 4

2.1 Mitmeaastases finantsraamistikus 2011. aasta eelarve jaoks ettenähtud ülemmäärad 4

2.2 2011. aasta eelarveprojekti ülevaade 5

3. Uue eelarveprojekti ettepaneku põhielemendid 7

3.1. Üldine lähenemisviis maksete assigneeringutele 7

3.2 Finantsraamistiku kulurubriigid 8

3.2.1 Alamrubriik 1a – Konkurentsivõime majanduskasvu ja tööhõive nimel 8

3.2.2 Alamrubriik 1b – Ühtekuuluvus majanduskasvu ja tööhõive nimel 9

3.2.3 Rubriik 2 — Loodusvarade kaitse ja majandamine 10

3.2.4 Alamrubriik 3a — Vabadus, turvalisus ja õigus 10

3.2.5 Alamrubriik 3b — Kodakondsus 11

3.2.6 Rubriik 4 − ELi ülemaailmne roll 11

3.2.7 Rubriik 5 — Haldus 12

3.3. Horisontaalsed küsimused 13

3.3.1 Detsentraliseeritud asutused 13

3.3.2 Rakendusametid 13

3.3.3 Katseprojektid ja ettevalmistav tegevus 13

3.3.4 Eelarveselgitused 14

3.3.5 Uued eelarveread 14

3.3.6 Reservid 14

4. Järeldused 14

5. 2011. aasta eelarveprojekt finantsraamistiku rubriikide kaupa 15

5.1 2011. aasta eelarveprojekt finantsraamistiku rubriikide kaupa (kogusumma) 15

5.2 2011. aasta eelarveprojekt finantsraamistiku rubriikide kaupa (üksikasjad) 18

TULUDE JA KULUDE EELARVESTUSE MUUDATUSED EELARVEJAGUDE KAUPA

Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Eelarvestuse muudatustele on teavitamise eesmärgil lisatud nende ingliskeelne versioon.

1. Sissejuhatus

Komisjon edastas 2011. aasta eelarveprojekti kõigis ametlikes keeltes 15. juunil 2010[6]. 2011. aasta eelarveprojekt on esimene, mida arutatakse Lissaboni lepinguga kehtestatud uue korra kohaselt. Nõukogu lõpetas eelarveprojekti lugemise 12. augustil, Euroopa Parlament hääletas 20. oktoobril toimunud lugemisel. Kuna Euroopa Parlament võttis vastu eelarveprojekti muudatused, mida nõukogu vastu ei võtnud, kutsuti kooskõlas Euroopa Liidu toimimise lepingu artikli 314 lõike 4 punktiga c kokku lepituskomitee.

Lepituskomitee töötas 21 päeva, 26. oktoobrist kuni 15. novembrini ja suutis peaaegu saavutada kokkuleppe 2011. aasta eelarveprojekti elementide osas. Siiski ei olnud lubatud aja jooksul Euroopa Parlamendi ja nõukogu seisukohti võimalik lõplikult lepitada ja kooskõlas Euroopa Liidu toimimise lepingu artikli 314 lõikega 8 „ esitab komisjon uue eelarveprojekti ”.

2. 2011. aasta eelarveprojekt mitmeaastases finantsraamistikus

2.1 Mitmeaastases finantsraamistikus 2011. aasta eelarve jaoks ettenähtud ülemmäärad

Mitmeaastases finantsraamistikus on rubriikide kulukohustuste assigneeringute ülemmäärad 2011. aastal järgmised:

Eelarverea nimetus | Miljonites eurodes, jooksevhindades |

1. Jätkusuutlik kasv 1a Konkurentsivõime majanduskasvu ja tööhõive tagamiseks 1b Ühtekuuluvus majanduskasvu ja tööhõive tagamiseks | 63 974 12 987 50 987 |

2. Loodusvarade kaitse ja majandamine millest: turuga seotud kulud ja otsesed maksed | 60 338 47 617 |

3. Kodakondsus, vabadus, turvalisus ja õigus 3a Vabadus, turvalisus ja õigus 3b Kodakondsus | 1 889 1 206 683 |

4. EL kui ülemaailmne partner | 8 430 |

5. Haldus | 8 334 |

KOKKU | 142 965 |

Mitmeaastases finantsraamistikus on kulukohustuste assigneeringute üldine ülemmäär (142 965 miljonit eurot) 1,14 % ELi kogurahvatulust. Maksete assigneeringute ülemmäär on 134 280 miljonit eurot, mis moodustab 1,07 % kogurahvatulust.

2.2 2011. aasta eelarveprojekti ülevaade

miljonites eurodes

Eelarve 2010(1) | Uus 2011. aasta eelarveprojekt | Vahe |

Varu(2) | -27,2 |

— Konkurentsivõime majanduskasvu ja tööhõive tagamiseks | 14 862,9 | 11 343,3 | 13 520,6 | 11 645,8 | -9,0% | 2,7% |

V. a energeetikaprojektid, millega aidatakse kaasa majanduse elavdamisele | 12 882,9 | 10 315,8 | 13 520,6 | 11 620,6 | 5,0% | 3,0% |

Varu(2) | -33,6 |

— Ühtekuuluvus majanduskasvu ja tööhõive tagamiseks | 49 386,6 | 36 370,9 | 50 980,6 | 41 682,5 | 3,2% | 14,6% |

Varu | 6,4 |

2. Loodusvarade kaitse ja majandamine | 59 498,8 | 58 135,6 | 58 659,2 | 56 409,3 | -1,4% | -3,0% |

Varu | 1 678,8 |

3. Kodakondsus, vabadus, turvalisus ja õigus | 1 687 ,5 | 1 411,0 | 1 821,9 | 1 460 ,2 | 8,0% | 3,5% |

Varu | 67,1 |

— Vabadus, turvalisus ja õigus | 1 006,5 | 738,6 | 1 139,0 | 814,3 | 13,2% | 10,2% |

Varu | 67,0 |

— Kodakondsus | 681,0 | 672,4 | 682,9 | 646,0 | 0,3% | -3,9% |

Varu | 0,1 |

4. EL kui ülemaailmne partner | 8 141,0 | 7 787,7 | 8 754,3 | 7 249,0 | 7,5% | -6,9% |

Varu(3) | -70,4 |

5. Haldus | 7 908,0 | 7 907,5 | 8 081,7 | 8 080,4 | 2,2% | 2,2% |

Varu(4) | 334,3 |

Kogusumma | 141 484,8 | 122 955,9 | 141 818,3 | 126 527,1 | 0,2% | 2,9% |

Majanduse elavdamist toetavad energeetikaprojektid | 139 504,8 | 121 928,4 | 141 818,3 | 125 502,1 | 1,7% | 2,9% |

Varu (5), (6) | 1 982,6 | 7 934,9 |

Assigneeringud protsendina kogurahvatulust | 1,17% | 1,02% | 1,13% | 1,01% |

1) 2010. aasta eelarve sisaldab paranduseelarveid 1–7. 2) Alamrubriigi 1a varus ei ole arvestatud Globaliseerumisega Kohanemise Euroopa Fondiga seotud assigneeringuid (500 miljonit eurot). 3) Rubriigi 4 varus ei ole arvestatud hädaabireserviga seotud assigneeringuid (253,9 miljonit eurot). 4) Rubriigis 5 ülemmäära alla jääva varu arvutamiseks on võetud arvesse aastate 2007–2013 finantsraamistiku joonealuses märkuses (1) nimetatud 82 miljonit eurot töötajate sissemakseteks pensionikavasse. 5) Kulukohustuste koguvarus ei ole arvestatud Globaliseerumisega Kohanemise Euroopa Fondi (500 miljonit eurot) ja hädaabireserviga seotud assigneeringuid (253,9 miljonit eurot) ega töötajate sissemakseid pensionikavasse (82 miljonit eurot). 6) Maksete koguvarus ei ole arvestatud hädaabireserviga seotud assigneeringuid (100 miljonit eurot) ega töötajate sissemakseid pensionikavasse (82 miljonit eurot). |

Komisjon esitab selle uue 2011. eelarveprojekti ettepaneku kooskõlas lepitusperioodil väljendatud nõukogu ja Euroopa Parlamendi seisukohtadega.

2011. aasta eelarveprojekti kulukohustuste assigneeringute kavandatav summa on kokku 141 818,3 miljonit eurot, mis moodustab 1,13 % kogurahvatulust ja on 332,0 miljonit eurot enam kui 2010. aastal. Seega jääb ülemmäära suhtes kokku 1 984,1 miljoni euro suurune varu.

Maksete kogusummaks on määratud augustis nõukoguga kokkulepitud summa, s.t 126 527,1 miljonit eurot, mis moodustab 1,01 % kogurahvatulust. Võrreldes 2010. aasta eelarves sisalduvate maksete assigneeringutega tähendab see 3 571,2 miljoni euro suurust kasvu, mis jätab ülemmäärani 7 934,9 miljoni euro suuruse varu. Võttes arvesse liikmesriikide praeguseid eelarvepiiranguid, väljendas parlament mõistmist nõukogu seisukoha suhtes. Komisjon jääb kindlale veendumusele, et nimetatud maksete taseme suhtes saab kokku leppida ainult juhul, kui sellega kaasneb eelarvepädevate institutsioonide kohustus näha täiendavate maksete assigneeringute taotlemise korral viivitamata ette paranduseelarve või ümberpaigutused, et vältida maksete assigneeringute mis tahes puudujääke.

Alamrubriigi 1a (konkurentsivõime majanduskasvu ja tööhõive tagamiseks) kulukohustuste assigneeringud on kavandatud summas 13 520,6 miljonit eurot, mis on 9,0 % vähem kui 2010. aastal. Kuna nimetatud summad ületavad rubriigi 1a ülemmäära, teeb komisjon ettepaneku võtta samaaegselt kasutusele paindlikkusinstrument summas 34 miljonit eurot[7]. Maksete assigneeringud tõusevad 2,7 % võrra 11 645,8 miljoni euroni. Kulukohustuste assigneeringute näilist vähenemist selles alamrubriigis tuleb vaadelda majanduse elavdamisega seotud energeetikaprojektide rahastamiseks vajalike täiendavate assigneeringute taustal, mille teine osa on kaasatud 2010. aasta eelarvesse. Kui need summad välja jätta, suurenevad kulukohustuste assigneeringud ja maksete assigneeringud vastavalt 5,0 % ja 3,0 %.

Alamrubriigi 1b (ühtekuuluvus majanduskasvu ja tööhõive tagamiseks) kulukohustuste assigneeringud tõusevad 3,2 % ehk 50 980,6 miljoni euroni, mis jätab ülemmäärani 6,4 miljoni euro suuruse varu. Maksete assigneeringud tõusevad 14,6 % võrra 41 682,5 miljoni euroni. Oluline maksete assigneeringute taseme suurenemine näitab aastate 2007–2013 ühtekuuluvuspoliitika programmide täismahu saavutamist, millega aidatakse kaasa Euroopa majanduse elavdamisele.

Rubriigi 2 (loodusvarade kaitse ja majandamine) jaoks kavandatakse kulukohustuste assigneeringuid summas 58 659,2 miljonit eurot, mis tähendab 2010. aasta eelarvega võrreldes vähenemist 1,4 % võrra ja ülemmäära suhtes jääb 1 680,3 miljoni euro suurune varu. Maksete assigneeringud vähenevad 3,0 % võrra 56 409,3 miljoni euroni. Selle rubriigi summad on mõeldud turuga seotud kuludeks ja otsesteks makseteks ning need hõlmavad 42 891,2 miljonit eurot kulukohustuste assigneeringuid ja 42 786,6 miljonit eurot maksete assigneeringuid.

Alamrubriigi 3a (vabadus, turvalisus ja õigus) kulukohustuste assigneeringuid suurendatakse oluliselt 13,2 % võrra 1 139,0 miljoni euroni 67,0 miljoni euro suuruse varuga. Ka maksete assigneeringud suurenevad märkimisväärselt – 814,3 miljoni euroni ehk 10,2 %.

Alamrubriigi 3b (kodakondsus) kulukohustuste assigneeringud on 682,9 miljonit eurot, mis varu peaaegu ei jätagi (0,1 miljonit eurot). Selle alamrubriigi maksete assigneeringud vähenevad 646,0 miljoni euroni ehk 3,9 %. Vähenemine tuleneb solidaarsusfondi kasutuselevõtmisest 2010. aastal (13,0 miljonit eurot), mis lisati esialgsele eelarvele aasta jooksul.

Rubriigi 4 (EL kui ülemaailmne partner) kulukohustuste assigneeringud suurenevad 8 754,3 miljoni euroni ehk 7,5 %, ületades rubriigi 4 ülemmäära. Komisjon teeb ettepaneku võtta samaaegselt kasutusele paindlikkusinstrument summas 71 miljonit eurot[8]. Maksete assigneeringud vähenevad 6,9 % võrra 7 249,0 miljoni euroni. Maksete assigneeringute kogusumma on väiksem kui 2010. aastal, sest täitmata maksekohustused (nn „RAL”, reste à liquider ) on paljudel varasemate programmide lõpuleviimise eelarveridadel oluliselt vähenenud.

Rubriigi 5 (haldus) kulukohustuste assigneeringud ja maksete assigneeringud suurenevad kokku 2,2 %, kusjuures kulukohustused moodustavad 8 081,7 miljonit eurot ja maksed 8 080,4 miljonit eurot. See jätab 334,3 miljoni euro suuruse varu[9].

3. Uue eelarveprojekti ettepaneku põhielemendid

Uue 2011. aasta eelarveprojekti alguseks võib pidada komisjoni juunis tehtud ettepanekut, mida muudeti kolme kirjaliku muutmisettepanekuga (ME) – ME 1/2011 (Euroopa välisteenistus),[10] ME 2/2011 (ametid ja Euroopa finantsstabiilsusmehhanism)[11] ja ME 3/2011 (põllumajanduskulud)[12].

Nüüd kavandatavad muudatused kajastavad kahe eelarvepädeva institutsiooni vahel toimunud arutelusid. Need arutelud on andnud tulemuseks olulise eesmärkide lähenemise ning selle kompromissi elemendid sisalduvad komisjoni uues ettepanekus, et hõlbustada kiirele kokkuleppele jõudmist 2011. aasta eelarve osas.

Eelarve osas kokkuleppe saavutamata jätmisel oleksid kahjulikud tagajärjed võtmepoliitika ja -programmide rakendamise jaoks ning see edastaks Euroopa kodanikele majanduslikult raskel ajal halva sõnumi. ELi usaldusväärsus kahaneks ka rahvusvahelisel tasandil.

Neid ülesandeid silmas pidades püüab komisjon käesoleva uue eelarveprojektiga eelarvepädevate institutsioonide seisukohti lepitada.

Kavandatavate muudatuste üksikasjad on esitatud järgnevalt.

3.1. Üldine lähenemisviis maksete assigneeringutele

Peamine kohandus on tehtud seoses maksete assigneeringute tasemega. Algses 2011. aasta eelarveprojektis tegi komisjon programmide rahastamise vajaduse hinnangul põhineva ettepaneku suurendada makseid 5,8 % võrra võrreldes 2010. aasta eelarvega.

Alates sellest ajast on majandusraskused Euroopas ilmsemaks muutunud ja liikmesriigid on jõudnud üksmeelele, et tarvis on kohaldada kokkuhoiumeetmeid. Seepärast on uues eelarveprojektis vastavalt nõukogu ettepanekule maksete assigneeringute kogusummaks kavandatud 126,5 miljardit eurot. Lepitusmenetluse käigus avaldati kooskõlalisi seisukohti, et see summa võib olla oluline element võimaliku üldkokkuleppe saavutamisel.

Ometi sooviks komisjon ka rõhutada, et vastupidiselt riiklikele eelarvetele ei saa ELi eelarve mitte kunagi olla puudujäägis ja kõiki liikmesriikide hüvitustaotlusi seoses poliitika rakendamisega tuleb arvesse võtta. Seepärast on väga tähtis eelarvepädevate institutsioonide ühisdeklaratsioon, mis kinnitab nende valmisolekut vajaduse korral kiiresti menetleda paranduseelarvet või ümberpaigutusi.

Selleks et vastata nõuetele, on maksete assigneeringuid võrreldes komisjoni algse 2011. eelarveprojekti ettepanekuga vähendatud järgnevalt kirjeldatud meetodil.

Võttes arvesse kavandatavate kohandamiste mõju liigendamata assigneeringutele ja konkreetsete maksete suurendamisele, mida on üksikasjalikult kirjeldatud punktides 3.2 ja 3.3, on maksete assigneeringute koguvähendamine jaotatud erinevate rubriikide vahel järgmiselt:

- üks kolmandik alamrubriigis 1b,

- üks kolmandik rubriigis 2,

- üks kolmandik alamrubriikides 1a, 3a ja rubriigis 4,

- mõju alamrubriigile 3b puudub.

Vähendamised, mis on igas rubriigis võrreldes maksete tasemega tehtud, on jaotatud proportsionaalselt kõigi liigendatud eelarveridade vahel, võttes siiski arvesse erikohandusi, mille suhtes lepituskomitee vaated ühtisid, nagu kirjeldatud punktides 3.2 ja 3.3. Erandiks on katseprojektid ja ettevalmistavad meetmed, detsentraliseeritud asutused, alamrubriigi 1b need eelarveread, mille mõlemad eelarvepädevad institutsioonid algse eelarveprojekti lugemistel muutmata jätsid (peamiselt lähenemine), ja Life+ ning looma- ja taimetervise programmid rubriigis 2, samuti hädaabireserv rubriigis 4.

3.2 Finantsraamistiku kulurubriigid

Välja arvatud ametite (detsentraliseeritud ja rakendusametid) ning katseprojektide ja ettevalmistava tegevuse puhul, mille üksikasjad on esitatud punktis 3.3, on järgnevad mitmeaastase finantsraamistiku rubriikide kohandused hõlmatud uues eelarveprojektis.

3.2.1 Alamrubriik 1a – Konkurentsivõime majanduskasvu ja tööhõive nimel

Komisjon teeb ettepaneku suurendada kulukohustuste assigneeringuid mitme meetme puhul (vt tabel), jättes taseme enamiku meetmete puhul samaks, kui oli kavandatud algses eelarveprojektis. Suurendamine kajastab Euroopa Parlamendi prioriteete noorsootöö, VKEde ja teadustegevuse valdkonnas.

Nii tekib olukord, kus kulukohustuste assigneeringute tase ületab mitmeaastases finantsraamistikus ette nähtud ülemmäära ja seepärast teeb komisjon ettepaneku võtta alamrubriigis 1a kasutusele paindlikkusinstrument summas 34 miljonit eurot.

Selle rubriigi suhtes kohaldatakse üldist maksete assigneeringute meetodit. Sellest hoolimata hõlmab uus eelarveprojekt kulukohustuste assigneeringute suurendamisi, milleks Euroopa Parlament oma lugemisel ettepaneku on teinud. Komisjon kinnitab ka Globaliseerumisega Kohanemise Euroopa Fondi maksete assigneeringute summa 50 miljonit eurot tingimusel, et tehakse koguvähendamine, mida on kirjeldatud punktis 3.1.

miljonites eurodes

Eelarverida | Eelarverea nimetus | Kulukohustuste assigneeringute suurendamised/vähendamised |

Algne 2011. aasta eelarveprojekt | Uus 2011. aasta eelarveprojekt | Vahe |

02 02 01 | Konkurentsivõime ja uuendustegevuse raamprogramm – Ettevõtluse ja uuendustegevuse programm | 138,0 | 148,0 | + 10,0 |

04 03 02 | Ametiühingute esindajatega peetavate esialgsete konsultatsioonide koosolekute kulud | 0,45 | 0,5 | + 0,05 |

04 03 03 01 | Tööstusharudevahelised suhted ja sotsiaalne dialoog | 16,4 | 16,5 | + 0,1 |

04 03 03 02 | Töötajate organisatsioonidele suunatud teavitus- ja koolitusmeetmed | 16,7 | 17,0 | + 0,3 |

04 03 03 03 | Ettevõtjate esindajate teavitamine, nõustamine ja kaasamine | 7,3 | 7,5 | + 0,2 |

04 03 04 | EURES (Euroopa tööturuasutuste süsteem) | 19,5 | 20,5 | + 1,0 |

08 13 01 | Võimekus — VKEde huvides tehtavad teadusuuringud | 221,1 | 223,1 | + 2,0 |

09 02 01 | Euroopa Liidu tegevuspõhimõtete määratlemine ja rakendamine elektroonilise side valdkonnas | 2,4 | 4,0 | + 1,6 |

12 02 02 | Programm SOLVIT ja ühtse turu alase abi teenuste tegevuskava | p.m. | 1,3 | + 1,3 |

15 02 02 | „Erasmus Mundus” | 94,5 | 96,5 | + 2,0 |

15 02 22 | Elukestev õpe | 1 009,7 | 1 027,7 | + 18,0 |

15 07 77 | Inimesed | 754,4 | 764,4 | + 10,0 |

24 02 01 | Pettusevastase võitluse tegevuskavad | 14,2 | 15,0 | + 0,8 |

32 04 06 | Konkurentsivõime ja uuendustegevuse raamprogramm — Euroopa aruka energeetika programm | 104,5 | 114,5 | + 10,0 |

32 06 01 | Energiaalane uurimistegevus | 157,7 | 167,7 | + 10,0 |

Vahesumma | Suurendamised | + 67,4 |

01 02 04 | Programm „Prince” — Majandus- ja rahaliitu ning eurot käsitlev teabevahetus | 6,5 | 5,5 | - 1,0 |

02 02 02 01 | ELi-Jaapani tööstuskoostöö keskuse ja rahvusvahelistesse uurimisrühmadesse kuulumise toetamine | 2,45 | 2,15 | - 0,3 |

12 02 01 | Siseturu rakendamine ja arendamine | 8,8 | 8,4 | - 0,4 |

26 02 01 | Riiklike tarne-, ehitustöö- ja teenuslepingute väljakuulutamise ja reklaamimise kord | 15,2 | 14,4 | - 0,8 |

Vahesumma | Vähendamised | - 2,5 |

Kogusumma | + 64,9 |

3.2.2 Alamrubriik 1b – Ühtekuuluvus majanduskasvu ja tööhõive nimel

Kulukohustuste assigneeringute tase jääb võrreldes algse eelarveprojektiga samaks, v. a üks erand, milleks on uus eelarveartikkel 13 03 31 „Tehniline abi ja teabelevi seoses ELi strateegiaga Läänemere piirkonna kohta ja makropiirkondade strateegia alase teadlikkuse suurendamine”, mis luuakse kulukohustuste assigneeringute (maksete assigneeringud puuduvad) summas 2,5 miljonit eurot.

Maksete assigneeringuid on kohandatud sel moel, et kinni on peetud kogu eelarveprojekti ülemmäärast (126, 5 miljardit eurot). Selle rubriigi puhul on eriti tähtis, et punktis 3.1 osutatud ühisdeklaratsioon kinnitatakse, et täiendavaid maksete assigneeringuid oleks võimalik kiiresti kättesaadavaks teha.

3.2.3 Rubriik 2 — Loodusvarade kaitse ja majandamine

Uue ettepaneku aluseks on komisjoni koostatud algses eelarveprojektis esitatud hoolikas analüüs, mida seejärel ajakohastati kirjaliku muutmisettepanekuga 3/2011. Uue ettepanekuga on hõlmatud mõned Euroopa Parlamendi prioriteedid, nagu koolipiim, „Life+”, Ühenduse Kalanduskontrolli Agentuur ja loomatervis ning osaliselt nõukogu seisukoht raamatupidamisarvestuse kontrollimise kohta. Need kohandused on esitatud järgnevas tabelis.

Liigendamata assigneeringute puhul on maksete assigneeringud samal tasemel kulukohustuste assigneeringutega. Muude eelarveridade puhul on järgitud üldist maksete assigneeringute meetodit (vt punkt 3.1 eespool).

miljonites eurodes

Eelarverida | Eelarverea nimetus | Kulukohustuste assigneeringute suurendamised/vähendamised |

Algne 2011. aasta eelarveprojekt | Uus 2011. aasta eelarveprojekt | Vahe |

05 02 12 08 | Koolipiim | 80,0 | 90,0 | + 10,0 |

07 03 07 | „LIFE+” (keskkonnakaitse rahastamisvahend — 2007–2013) | 298,3 | 305,0 | + 6,7 |

11 07 01 | Kalavarude majandamise toetus (lähteandmete kogumine) | 46,0 | 48,0 | + 2,0 |

11 08 05 02 | Ühenduse Kalanduskontrolli Agentuur (CFCA) — Toetus jaotisele 3 | 1,501 | 5,501 | + 4,0 |

17 04 01 01 | Loomahaiguste likvideerimise ja seire kavad ning selle jälgimine, milline on loomade füüsiline seisund, mis võib välisteguri olemasolu korral olla ohtlik rahvatervisele –– Uued meetmed | 260,0 | 270,0 | + 10,0 |

Vahesumma | Suurendamised | + 32,7 |

05 07 01 06 | Eelmiste aastate raamatupidamisarvestuse kontrollimine ja heakskiitmine seoses ühiste halduskuludega EAGGFi tagatisrahastu (varasemad meetmed) ja EAGFi raames | -72,0 | -272,0 | - 200,0 |

Vahesumma | Vähendamised | - 200,0 |

Kogusumma | - 167,3 |

Käesolev eelarveprojekt sisaldab ka 540 miljonit eurot Euroopa Põllumajanduse Tagatisfondi sihtotstarbelist tulu, mis kantakse aastast 2010 üle aastasse 2011. See summa on suurem kui 210 miljonit eurot, mis oli 2011. aasta eelarveprojekti jaoks ette nähtud kirjalikus muutmisettepanekus 3/2011, kuna 2010. aastal saadud sihtotstarbelist tulu kasutati 2010. aasta eelarve täitmise käigus vähem. Selle tulemusena vähendab nimetatud täiendav sihtotstarbeline aastast 2010 aastasse 2011 kantud tulu 330 miljoni euro võrra järgmiste eelarveridade vajadusi: 05 02 08 03 (Tootjate organisatsioonide rakendusfondid ) ja 05 03 01 (Ühtne otsemaksete kava). Nende eelarveridade assigneeringute vähendamise tulemusena saab rubriigi 2 2011. aasta mittesihtotstarbelisi varusid suurendada sama summa võrra.

3.2.4 Alamrubriik 3a — Vabadus, turvalisus ja õigus

Komisjoni ettepanek jääb suures osas samaks, tehakse järgmised muudatused:

miljonites eurodes

Eelarverida | Eelarverea nimetus | Kulukohustuste assigneeringute suurendamised/vähendamised |

Algne 2011. aasta eelarveprojekt | Uus 2011. aasta eelarveprojekt | Vahe |

18 04 07 | Vägivallavastane võitlus („Daphne”) | 17,7 | 20,0 | + 2,35 |

18 05 08 | Terrorismi ärahoidmine, valmisolek selleks ning selle tagajärgede likvideerimine | 23,1 | 24,1 | + 1,0 |

18 07 03 | Uimastiennetus- ja teavitustegevus | 3,0 | 4,0 | + 1,0 |

Vahesumma | Suurendamised | + 4,35 |

18 01 04 14 | Tsiviilõigus — Halduskorralduskulud | 0,3 | 0,25 | - 0,05 |

18 02 11 01 | Amet õiguse, vabaduse ja turvalisuse valdkonna suuremahuliste IT-süsteemide operatiivjuhtimiseks — Toetus jaotistele 1 ja 2 | 10,3 | 5,15 | - 5,15 |

18 03 05 | Euroopa rändevõrgustik | 8,0 | 7,5 | -0,5 |

Vahesumma | Vähendamised | - 5,7 |

Kogusumma | - 1,35 |

Eelnevalt osutatud eelarveridadega seotud maksete assigneeringud jäävad samaks, v. a eelarvepunktid 18 01 04 14 ja 18 02 11 01, mille puhul maksete assigneeringuid vähendatakse sama summa võrra, mille võrra kulukohustuste assigneeringuid.

3.2.5 Alamrubriik 3b — Kodakondsus

Kulukohustuste assigneeringud on määratud kindlaks samal tasemel nagu algses eelarveprojektis, tehtud on teatavaid suurendamisi, mis kajastavad Euroopa Parlamendi prioriteete noorsootöö ja kommunikatsiooni valdkonnas:

miljonites eurodes

Eelarverida | Eelarverea nimetus | Kulukohustuste assigneeringute suurendamised/vähendamised |

Algne 2011. aasta eelarveprojekt | Uus 2011. aasta eelarveprojekt | Vahe |

15 05 06 | Iga-aastased eriüritused | p.m. | 4,0 | + 4,0 |

15 05 55 | Programm „Aktiivsed noored” | 126,1 | 129,1 | + 3,0 |

16 03 01 | Infopunktid | 12,6 | 13,58 | + 0,98 |

Vahesumma | Suurendamised | + 7,98 |

Kogusumma | + 7,98 |

Vastavad täiendavad maksete assigneeringud on määratud kindlaks 50%le kulukohustuste assigneeringute suurendamisest, erand on eelarveartikkel 15 05 06, mille maksete assigneeringud on määratud kindlaks samal tasemel kui kulukohustuste assigneeringud.

3.2.6 Rubriik 4 − ELi ülemaailmne roll

Komisjon teeb ettepaneku sihtotstarbelisteks suurendamisteks, mis kajastavad eelarvepädevate institutsioonide prioriteete. Kõige suurem muudatus on seotud Palestiinaga, mille jaoks on kavandatud täiendav summa 100 miljonit eurot. Nende kohanduste tulemusena tekib olukord, kus kulukohustuste assigneeringute tase ületab mitmeaastases finantsraamistikus ette nähtud ülemmäära ja seepärast teeb komisjon ettepaneku võtta alamrubriigis 4 kasutusele paindlikkusinstrument summas 71 miljonit eurot, et katta Palestiina täiendavaid vajadusi.

Ilma et see mõjutaks punktis 3.1 osutatud üldmeetodit, suurendatakse ka Palestiinaga seonduvaid maksete assigneeringuid 100 miljoni euro võrra, samas kui muude eelarveridade puhul, mille kulukohustuste assigneeringuid suurendatakse, jäävad maksete assigneeringud algses eelarveprojektis kavandatud tasemele. Komisjon teeb ka ettepaneku kooskõlas lepituskomitees saavutatud kompromissiga piirata hädaabireservi maksete assigneeringud 100 miljoni euroga.

miljonites eurodes

Eelarverida | Eelarverea nimetus | Kulukohustuste assigneeringute suurendamised/vähendamised |

Algne 2011. aasta eelarveprojekt | Uus 2011. aasta eelarveprojekt | Vahe |

14 03 04 | Hea juhtimistava maksuvaldkonnas | p.m. | 1,0 | + 1,0 |

15 02 27 02 | Euroopa Koolitusfond — Toetus jaotisele 3 | 5,5 | 6,0 | + 0,5 |

19 04 03 | Valimiste vaatlemine | 34,1 | 38,0 | + 3,9 |

19 08 01 02 | Euroopa naabrus- ja partnerluspoliitikaga seotud rahaline toetus Palestiinale, rahuprotsessile ja Palestiina pagulasi Lähis-Idas toetavale ÜRO abiorganisatsioonile (UNRWA) | 200,0 | 300,0 | + 100,0 |

19 08 01 03 | Euroopa naabrus- ja partnerluspoliitikaga seotud rahaline koostöö Ida-Euroopa riikidega | 555,4 | 556,4 | + 1,0 |

19 09 01 | Koostöö Ladina-Ameerika arenguriikidega | 362,8 | 377,8 | + 14,5 |

19 10 01 01 | Koostöö Aasia arenguriikidega | 528,8 | 543,8 | + 15,0 |

21 02 01 | Toiduainetega kindlustamine | 241,8 | 243,8 | + 2,0 |

21 03 01 | Valitsusvälised osalejad arengukoostöös | 192,7 | 193,7 | + 1,0 |

21 05 01 01 | Tervishoid | 30,6 | 32,6 | + 2,0 |

22 02 07 03 | Rahaline toetus Küprose türgi kogukonna majandusarengu soodustamiseks | 25,0 | 28,0 | + 3,0 |

23 03 06 | Kodanikukaitsemissioonid kolmandates riikides | 4,0 | 9,0 | + 5,0 |

Vahesumma | Suurendamised | + 148,9 |

01 03 02 | Makromajanduslik abi | 114,9 | 104,9 | - 10,0 |

19 11 03 | Euroopa Liidu ülemaailmne roll | 5,0 | 4,0 | - 1,0 |

Vahesumma | Vähendamised | - 11,0 |

Kogusumma | + 137,9 |

3.2.7 Rubriik 5 — Haldus

Kavandatavast uuest eelarveprojektist on jäetud välja kõigi institutsioonide 2009. aasta palgakohandusega (1,85 %) seotud täitmata assigneeringud, mis sõltuvad nõukogu uue määruse vastuvõtmisest pärast 24. novembril 2010 komisjoni kasuks tehtud Euroopa Kohtu otsust. Paranduseelarve projekt esitatakse 2011. aastal. Seni jäetakse rubriigi 5 ülemmäära raames kasutamata piisav varu. Lepituskomitee kompromissikava sisaldas ühisdeklaratsiooni projekti, mille kohaselt mõlemad eelarvepädevad institutsioonid võtavad kiiresti vastu paranduseelarve, kui kohus otsustab vastava palgasuurenduse kasuks. Komisjon peab selle deklaratsiooni vastuvõtmist 2011. aasta eelarve osas saavutatava lõpliku kokkuleppe lahutamatuks osaks.

Lisaks on seoses 2010. aastaga kõikide institutsioonide töötajate palkade ja pensionide kohanduse määra vähendatud, kõige hiljutisemate hinnangute kohaselt on see maksimaalselt 0,7 %.

Komisjoni jaoks põhineb uus eelarveprojekt kirjalikul muutmisettepanekul 1/2011 (Euroopa välisteenistus), v. a eelarveridade xx 01 02 11 02 (Konverentside ja koosolekutega seotud kulud) ja xx 01 02 11 03 (Komiteede koosolekud) puhul, kus kompromissina on assigneeringud määratud kindlaks madalamal tasemel, milles mõlemad eelarvepädevad institutsioonid oma lugemistel ühiselt kokku leppisid.

Muude institutsioonide kui komisjoni puhul kajastab uus eelarveprojekt pärast palkadega seotud kohandusi Euroopa Parlamendi lugemist, v. a nõukogu puhul, mille puhul järgitakse nõukogu enda seisukohta pärast kirjalikku muutmisettepanekut 1/2011 (Euroopa välisteenistus).

Muudes institutsioonides peale Euroopa Parlamendi, nõukogu ja komisjoni on täiendavad ametikohad 2010. aastal järgmised: Euroopa Liidu Kohus (+29), Euroopa Majandus- ja Sotsiaalkomitee (+11), Regioonide Komitee (+18), Euroopa Ombudsman (+1) ja Euroopa Andmekaitseinspektor (+2).

3.3. Horisontaalsed küsimused

3.3.1 Detsentraliseeritud asutused

ELi rahaline toetus (nii kulukohustuste kui ka maksete assigneeringutes) ja detsentraliseeritud asutuste ametikohtade arv on määratud kindlaks tasemel, milleks komisjon algses eelarveprojektis ettepaneku tegi ja mida on muudetud kirjaliku muutmisettepanekuga 2/2011, v.a järgmised erandid:

- eelarvepunktis 15 02 27 02 „Euroopa Koolitusfond – Toetus rubriigist 4 jaotisele 3” on kavas 0,5 miljoni euro võrra suurendada nii kulukohustuste kui ka maksete assigneeringuid;

- eelarvepunktis 11 08 05 02 „Ühenduse Kalanduskontrolli Agentuur (CFCA) – Toetus rubriigist 2 jaotisele 3” on kavas 4 miljoni euro võrra suurendada maksete assigneeringuid.

Võrreldes algse eelarveprojektiga ja kooskõlas mõlema eelarvepädeva institutsiooni vahel algse eelarveprojekti lugemistel saavutatud kokkuleppega:

- eraldatakse Eurojustile üks täiendav ametikoht vähem,

- eelarverea „Amet õiguse, vabaduse ja turvalisuse valdkonna suuremahuliste IT-süsteemide operatiivjuhtimiseks” assigneeringuid vähendatakse poole võrra.

3.3.2 Rakendusametid

ELi toetus (nii kulukohustuste kui ka maksete assigneeringutes) ja rakendusametite ametikohtade arv on määratud kindlaks juunis esitatud eelarveprojektis kavandatud tasemel.

3.3.3 Katseprojektid ja ettevalmistav tegevus

Uues eelarveprojektis tehakse ettepanek ühtseks 46 katsprojekti ja ettevalmistavat tegevust hõlmavaks paketiks summas 72,7 miljonit eurot kulukohustuste assigneeringutes. See hõlmab kõiki Euroopa Parlamendi, nõukogu ja komisjoni kavandatavaid katseprojekte ja ettevalmistavaid tegevusi.

Kui paistab, et katseprojekt või ettevalmistav tegevus on hõlmatud olemasoleva õigusliku alusega, võib komisjon asjaomaseid meetmeid rakendada asjakohase õigusliku aluse raames ja teha aasta jooksul ettepaneku assigneeringute ümberpaigutamiseks vastavale eelarvereale.

Maksete assigneeringud on kõigi uute katseprojektide ja ettevalmistavate tegevuste puhul määratud kindlaks maksimaalselt 50 %na vastavate kulukohustuste assigneeringute mahust; esialgne kavandatud summa jääb samaks juhul, kui see jääb alla 50 % kulukohustuste assigneeringutest. Olemasolevate ja kuni 2011. aastani pikendatavate katseprojektide ja ettevalmistavate tegevuste puhul jääb maksete assigneeringute tase samaks algses eelarveprojektis määratletuga.

Uus ettevalmistav tegevus „ELi vahendustegevuse toetus” viiakse üle uude eelarvepunkti 2 2 3 8 jaos X – Euroopa välisteenistus.

3.3.4 Eelarveselgitused

V. a täiendavad märkused eelarvereal XX 01 02 11, on kõik Euroopa Parlamendi või nõukogu tekstimuudatused nende vastavatel lugemistel kokku lepitud kooskõlas arusaamaga, et olemasoleva õigusliku aluse reguleerimisala ei saa muuta ega laiendada.

3.3.5 Uued eelarveread

Eelarve liigendus jääb samaks komisjoni poolt algses eelarveprojektis ja kolmes kirjalikus muutmisettepanekus kavandatuga. Lisaks on kavandatud uued eelarveread katseprojektide ja ettevalmistavate tegevuste paketi jaoks.

Veel on muudetud ühise välis- ja julgeolekupoliitika eelarveridade liigendust:

- 19 03 01 01 — Järelevalvemissioon Gruusias

- 19 03 01 02 — EULEX Kosovos

- 19 03 01 03 — EUPOL Afganistanis

- 19 03 01 04 — Muud rahu- ja julgeolekuprotsesside järelevalve ning elluviimise missioonid.

3.3.6 Reservid

Täielikus kooskõlas finantsmääruse artikli 43 lõikega 1 on varud määratud nende eelarveridade puhul, mille õiguslikku alust ei ole veel vastu võetud.

4. Järeldused

Tehes ettepaneku uue 2011. aasta eelarveprojekti kohta, millesse on kaasatud lepituskomitee saavutatud kompromissi elemendid, loob komisjon tingimused 2011. aasta eelarve kiireks vastuvõtmiseks ilma täiendava lepitusperioodita.

2011. aasta eelarve õigeaegne vastuvõtmine ja jõustumine on oluline, et tagada Euroopa Liidu poliitika ja programmide nõuetekohane rakendamine. Komisjon teeb selle eesmärgi saavutamiseks kõik endast oleneva.

5. 2011. aasta eelarveprojekt finantsraamistiku rubriikide kaupa

5.1 2011. aasta eelarveprojekt finantsraamistiku rubriikide kaupa (kogusumma)

Eelarverea nimetus | Eelarve | Finantsraamistik | Uus eelarveprojekt | Vahe | Vahe |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

eurodes | eurodes | eurodes | % | eurodes |

[pic]

5.2 2011. aasta eelarveprojekt finantsraamistiku rubriikide kaupa (üksikasjad)

Eelarverea nimetus | Eelarve | Finantsraamistik | Uus eelarveprojekt | Vahe | Vahe |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

eurodes | eurodes | eurodes | % | eurodes |

[1] EÜT L 248, 16.9.2002, lk 1.

[2] KOM(2010) 300, 15.6.2010.

[3] SEK(2010) 1064, 15.9.2010.

[4] SEK(2010) 1199, 11.10.2010.

[5] KOM(2010) 601, 20.10.2010.

[6] KOM(2010) 300, 15.6.2010.

[7] Alamrubriigi 1a varus ei ole arvestatud Globaliseerumisega Kohanemise Euroopa Fondiga seotud assigneeringuid (500 miljonit eurot).

[8] Rubriigi 4 varus ei ole arvestatud hädaabireserviga seotud assigneeringuid (253,9 miljonit eurot).

[9] Rubriigis 5 ülemmäära suhtes jääva varu suuruse arvutamiseks on võetud arvesse aastate 2007–2013 finantsraamistiku joonealuses märkuses 1 nimetatud 82 miljonit eurot töötajate sissemakseid pensionikavasse. Teiste institutsioonide 2011. aasta kulutuste puhul on arvesse võetud uusimaid olemasolevaid prognoose.

[10] SEK(2010) 1064, 15.9.2010.

[11] SEK(2010) 1199, 11.10.2010.

[12] KOM(2010) 601, 20.10.2010.